820.150 - Ordinaziun chantunala davart l'examinaziun ecologica (OCEE)    820.150   Ordinaziun chantunala davart l'examinaziun ecologica  (OCEE)  dals 07-07-2009 (versiun dals 10-04-2017)  sa basond sin l'art. 45 al. 1 e sin l'art. 81 al. 1 da la constituziun chantunala1)  relaschada da la regenza ils 7 da fanadur 2009  Art.  1 Champ d'applicaziun 1 Questa  ordinaziun  regla  la  realisaziun  da  l'examinaziun  ecologica  (EE)  en  il   chantun Grischun. 2 En  connex  cun  la  EE  vegni  constatà,  sch'ils  stabiliments  ch'èn  suttamess  a  l'obligaziun  da  la  EE  correspundan  a  las  prescripziuns  davart  la  protecziun  da  l'ambient  da  la  confederaziun  e  dal  chantun.  Latiers  tutgan  en  spezial  la  lescha   federala  davart  la  protecziun  da  l'ambient  (LPAmb)  e  las  prescripziuns  che  concernan la protecziun da la natira e da la patria, la protecziun da la cuntrada, la   protecziun da las auas, il mantegniment dal guaud, la chatscha, la pestga e la tecnica  genetica.  Art.  2 Post spezialisà 1 L'uffizi per la natira e l'ambient è il post spezialisà per la protecziun da l'ambient  (post spezialisà) en il senn da l'artitgel 10c e da l'artitgel 42 LPAmb2). 2 Il post spezialisà è cumpetent per dumondas interdisciplinaras davart l'ambient sco  er per il giudicament, schebain il stabiliment planisà correspunda a las prescripziuns  davart la protecziun da l'ambient. El cusseglia l'autoritad cumpetenta en connex cun  la realisaziun da la EE e procura ch'ils uffizis pertutgads vegnian consultads a temp. 3 Per giuditgar las dumondas da dretg spezial che ston vegnir tractadas en la EE èn  cumpetents ils uffizis ch'èn responsabels per las prescripziuns correspundentas da lur  champ da cumpetenza.  1) DG 110.100 2) CS 814.01  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm http://db.clex.ch/link/Bund/814.01/rm   820.150    Art.  3 Autoritad cumpetenta e procedura decisiva 1 La  EE  vegn  realisada  da  l'autoritad  dal  chantun  u  d'ina  vischnanca  (autoritad  cumpetenta) che decida davart il project en il rom d'ina procedura da permissiun,  d'approvaziun u da concessiun (procedura decisiva). 2 La  procedura  decisiva  per  l'examinaziun  vegn  fixada  en  l'agiunta  da  questa  ordinaziun,  uschenavant  ch'ella  n'è  betg  ordinada  tras  il  dretg  federal.  Davart  conflicts da cumpetenza decida la regenza.  Art.  4 Petentas e petents 1 Sco petentas e petents valan: a) en cas da stabiliments privats (cun e senza concessiun) en la procedura per la    permissiun sco er en il rom da planisaziuns d'utilisaziun orientadas al project:   la patruna u il patrun da construcziun privat;  b) en cas da stabiliments publics: il post d'administraziun chantunal u communal,  en cas da corporaziuns da vischnancas l'organ cumpetent da la corporaziun  sco er autras instituziuns responsablas che preparan il project;  c) en cas da meglieraziuns: l'instituziun responsabla.  Art.  5 Incumbensas da l'autoritad cumpetenta 1 L'autoritad cumpetenta procura per la preparaziun da l'examinaziun sco er per la   coordinaziun cun autras proceduras e realisescha l'examinaziun. 2 L'autoritad cumpetenta ha spezialmain las suandantas incumbensas: a) decider, sch'in stabiliment è suttamess a la EE. En cas da dispita relascha ella   – suenter avair consultà il post spezialisà – ina disposiziun contestabla; b) prender en consegna l'examinaziun preliminara, il carnet d'obligaziuns ed il   rapport ecologic (rapport) sco er trametter vinavant quests documents al post  spezialisà;  c) trametter  vinavant  l'examinaziun  preliminara,  il  carnet  d'obligaziuns  e  la  posiziun dal post spezialisà a l'uffizi federal d'ambient (uffizi federal) en cas  da  projects,  nua  ch'i  sto  vegnir  tadlà  l'uffizi  federal  tenor  l'agiunta  da  l'ordinaziun davart l'examinaziun ecologica (OEE)1);  d) approvar il carnet d'obligaziuns; e) decider,  sche  l'examinaziun  preliminara  vala  sco  rapport  davart  la   cumpatibilitad ecologica; f) realisar la procedura da cunrapport entaifer l'administraziun; g) sa  procurar  las  posiziuns  da  las  autoritads  da  permissiun  tenor   l'artitgel 21 alinea 1 OEE e trametter vinavant quellas al post spezialisà; h) sa procurar la posiziun da l'autoritad da subvenziuns da la confederaziun tenor   l'artitgel 22 alinea 1 OEE, sch'in project po previsiblamain vegnir realisà mo  cun ina subvenziun da la confederaziun;  1) CS 814.011  2    http://db.clex.ch/link/Bund/814.011/rm    820.150   i) realisar  la  procedura  da  consultaziun  tar  l'uffizi  federal  tenor  l'artitgel 14 alinea 4 OEE;  j) communitgar il rapport tenor l'artitgel 15 OEE; k) communitgar il rapport, il giudicament dal post spezialisà, ils resultats d'ina   eventuala audiziun da l'uffizi  federal e  la decisiun,  uschenavant che quella  cuntegna il resultat da la EE, tenor l'artitgel 20 OEE;  l) decider  davart  las  dumondas  da  la  petenta  u  dal  petent  en  connex  cun  l'obligaziun dal secret professiunal sco er davart dumondas dal post spezialisà  e da l'uffizi federal en connex cun scleriments cumplementars.  3 Sche la regenza è l'autoritad cumpetenta, è la direcziun da la procedura – tenor  l'alinea 2 – chaussa dal departament che fa la dumonda. 4 L'autoritad cumpetenta po delegar las incumbensas tenor l'alinea 2 literas b fin j al  post spezialisà.  Art.  6 Carnet d'obligaziuns 1 Suenter avair tadlà ils uffizis pertutgads prenda il post spezialisà posiziun davart il   carnet  d'obligaziuns e  fa  entaifer  2  mais  la  proposta  a  l'autoritad cumpetenta  da   l'approvar. 2 Per examinaziuns ecologicas da plirs stgalims sto vegnir preschentada en il carnet  d'obligaziuns la repartiziun da las consequenzas relevantas per l'ambient che ston  vegnir examinadas sin mintga singul stgalim.  Art.  7 Communicaziun dal rapport 1 L'autoritad  cumpetenta  procura  ch'i  vegnia  communitgà  en  il  fegl  uffizial  dal   chantun sco er en eventuals ulteriurs organs da publicaziun d'usit local, nua ch'i po  vegnir prendì invista dal rapport durant 30 dis. Resalvads restan termins divergents  davart exposiziuns publicas en la procedura decisiva. 2 La  communicaziun  vegn  fatga  per  regla  ensemen  cun  la  publicaziun  en  la   procedura decisiva. 3 Sch'i n'è betg previs in'exposiziun publica per la dumonda, vegn la communicaziun  fatga uschè baud sco pussaivel.  Art.  8 Giudicament da la cumpatibilitad ecologica 1 Il  post  spezialisà  giuditgescha  il  rapport  entaifer  4  mais.  Suenter  che  tut  ils  documents necessaris per il giudicament èn entrads, spezialmain il rapport cumplet e  las posiziuns dals uffizis pertutgads, restan al post spezialisà almain anc 2 mais per il  giudicament.  En  cas  da  projects  cumplexs  po  l'autoritad  cumpetenta  prolungar   adequatamain quests termins. 2 Il giudicament dal post spezialisà cuntegna spezialmain: a) las  decleraziuns  essenzialas  dal  rapport  sco  er  las  indicaziuns  davart  sia   cumplettezza e davart sia correctadad objectiva; b) ils resultats da las posiziuns entradas;   3     820.150    c) la preschentaziun d'eventualas opiniuns divergentas da differents uffizis; d) la basa legala decisiva; e) las ponderaziuns, schebain il stabiliment correspunda a las prescripziuns da la   confederaziun e dal chantun davart la protecziun da l'ambient. 3 Il  post  spezialisà  communitgescha  il  resultat  da  ses  giudicament  a  l'autoritad  cumpetenta; sche quai è necessari, propona el pretensiuns e cundiziuns.  Art.  9 Cumpetenza d'ina autoritad federala 1 En cas da projects che vegnan examinads d'ina autoritad federala prenda il post  spezialisà posiziun davart l'examinaziun preliminara e davart il carnet d'obligaziuns  sco er davart il rapport ecologic per mauns dal departament chantunal cumpetent. El  resguarda en quest connex las posiziuns dals uffizis pertutgads.  Art.  10 Decisiun ed exposiziun publica 1 L'autoritad cumpetenta decida davart il project, considerond il giudicament dal post  spezialisà. 2 L'autoritad cumpetenta communitgescha en il fegl uffizial dal chantun sco er en   eventuals ulteriurs organs da publicaziun d'usit local, nua ch'ins po prender invista  durant 30 dis dal rapport,  dal giudicament dal post spezialisà, dals resultats d'ina   eventuala audiziun da l'uffizi federal sco er da la decisiun, uschenavant che quella   pertutga ils resultats da l'examinaziun. Resalvads restan termins divergents davart  l'exposiziun publica en la procedura decisiva.  Art.  11 Obligaziun da surpigliar ils custs 1 Ils custs per la realisaziun da la EE vegnan adossads a las petentas ed als petents a   norma  dal  diever  da  las  autoritads  participadas  a  la  procedura  e  dals  custs   chaschunads. 2 Per stabiliments che vegnan construids dal chantun sco patrun da construcziun u  per  tals,  nua ch'il  chantun paja contribuziuns,  vegni  desistì  da metter  a quint  ils   custs.  Art.  12 Entrada en vigur 1 Questa ordinaziun entra en vigur suenter l'approvaziun dal cussegl federal1) cun la  publicaziun en il fegl uffizial dal chantun2).  1) approvada cun il conclus dals 8 d'october 2009 2) publitgada en il FUC dals 12 da november 2009  4       820.150   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-07-2009 12-11-2009 relasch emprima versiun - 19-10-2015 28-12-2015 Agiunta 1 midada dal cuntegn 2015-052 21-02-2017 10-04-2017 Agiunta 1 midada dal cuntegn 2017-014   5     820.150    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-07-2009 12-11-2009 emprima versiun - Agiunta 1 19-10-2015 28-12-2015 midada dal cuntegn 2015-052 Agiunta 1 21-02-2017 10-04-2017 midada dal cuntegn 2017-014  6       820.150-A1     Agiunta 1: Stabiliments EE e proceduras decisivas en il  chantun Grischun (art. 3 al. 2)   (Versiun dals 10-04-2017)   (pertutga mo quels stabiliments che stattan tenor il dretg federal en il champ da cumpetenzas  dal chantun; per ils ulteriurs stabiliments EE vala il dretg federal)     Nr. Tip da stabiliment 1) Procedura decisiva Autoritad cumpetenta    1 Traffic    11 Traffic sin via    11.2 * vias principalas che vegnan   renovadas cun agid federal (art.  12 da la lescha federala davart  l'utilisaziun da la taglia liada sin  l'ieli mineral e da la taxa per  l'utilisaziun da las vias  naziunalas 2))   procedura chantunala per  l'approvaziun dal project  (art. 20 ss. lescha davart las  vias, LVias 3))   regenza   11.3 autras vias d'auta prestaziun e vias  principalas       11.4 chasas da parcar e parcadis per  passa 500 vehichels a motor   procedura per l'approvaziun da  l'urden fundamental (art. 49  LPTGR 4)), sche quella  pussibilitescha ina  examinaziun cumplessiva    en ils ulteriurs cas: procedura  per il plan da quartier (art. 53  LPTGR) u procedura per la  permissiun da construcziun  (art. 86 al. 1 LPTGR)   regenza           vischnanca      1 ) Sch'il project pertutga in tip da stabiliment segnà cun ina * , sto vegnir tadlà en la procedura  decisiva er l'uffizi federal d'ambient (UFAM, art. 10c al. 2 LPAmb).    2 )  CS 725.116.2  3 ) DG 807.100  4 ) DG 801.100     1                                                                       http://www.gr-lex.gr.ch/data/807.100/de http://www.gr-lex.gr.ch/data/801.100/de   820.150-A1       13 Navigaziun    13.2 ports d'industria cun indrizs   stabels per chargiar e per stgargiar  procedura per la permissiun  da construcziun resp.  procedura da permissiun  EOZ (art. 86 al. 1 ed art. 87  LPTGR 1))   vischnanca/  uffizi per il  svilup dal  territori   13.3 ports da bartgas cun passa 100  plazzas en lais u cun passa 50  plazzas en auas currentas     2 Energia    21 Producir energia    21.2 * implants per producir energia   termica cun ina prestaziun da  combustiun u cun ina prestaziun  pirolitica da:  a. passa 50 MWth en cas da   purtaders d'energia fossila  b. passa 20 MWth en cas da   purtaders d'energia regenerabla  c. passa 20 MWth en cas da   purtaders d'energia cumbinada   procedura per la permissiun  da construcziun resp.  procedura da permissiun  EOZ (art. 86 al. 1 ed art. 87  LPTGR 2))   vischnanca/  uffizi per il svilup  dal territori   21.2a implants da fermentar cun ina  capacitad da tractar da passa 5000 t  substrat (substanza frestga) per onn       1 ) DG 801.100   2 ) DG 801.100    2                                                                         http://www.gr-lex.gr.ch/data/801.100/de http://www.gr-lex.gr.ch/data/801.100/de    820.150-A1       21.3 ovras d'accumulaziun, ovras   idroelectricas dad aua currenta sco  er ovras d'accumulaziun a pumpa  cun ina prestaziun installada da  passa 3 MW  b. * a las autras auas 1)   EE da plirs stgalims 2)  1. stgalim:  procedura per l'approvaziun  da la concessiun (art. 52 ss.  da la lescha davart il dretg da  las auas, LDAG 3)) 4)   2. stgalim:  procedura per l'approvaziun  dal project (art. 57 ss. da la  lescha davart il dretg da las  auas, LDAG)      regenza            regenza       21.4 stabiliments per utilisar la chalur  da la terra (inclusiv la chalur da  l'aua sutterrana) cun passa 5 MWth   procedura per la permissiun  da construcziun resp.  procedura da permissiun  EOZ (art. 86 al. 1 ed art. 87  LPTGR 5))   vischnanca/  uffizi per il svilup  dal territori   21.6 * raffinarias da petroli e da gas procedura per la permissiun  da construcziun resp.  procedura da permissiun  EOZ (art. 86 al. 1 ed art. 87  LPTGR 6))  sch'i na vegn fatg nagina  procedura per la permissiun  da construcziun: procedura  per l'approvaziun dal plan  (art. 7 LL 7))   vischnanca/  uffizi per il svilup  dal territori      uffizi per  industria,  mastergn e lavur   21.7 implants per explotar petroli, gas u  charvun   1 ) Il tip d'implant nr. 21.3 lit. a cuntegna ovras ad auas internaziunalas sco er a trajects d'aua  che sa chattan en differents chantuns e tar ils quals ils chantuns na van betg d'accord davart  la concessiun dals dretgs d'aua; el pertutga il champ da cumpetenza da la confederaziun.   2 ) Sa basond sin l'art. 58 al. 2 lescha davart il dretg da las auas (LDAG, DG 810.100) po la EE  er vegnir realisada mo sin in stgalim (procedura d'approvaziun da la concessiun cun  approvaziun dal project integrada).   3 ) DG 810.100  4 ) Las vischnancas concessiunarias pon pretender ch'il post spezialisà giuditgeschia il rapport,   avant che dar la concessiun. Per quest intent po il post spezialisà tractar directamain cun las  participadas e cun ils participads a la procedura. Per il cas da questa procedura anticipada  procuran las vischnancas concessiunarias per la communicaziun dal rapport ed  eventualmain dal giudicament per mauns da las votantas e dals votants communals (questa  communicaziun na vala betg sco exposiziun publica en il senn da l'art. 7 OCEE).   5 ) DG 801.100   6 ) DG 801.100   7 ) CS 822.11      3                                                                       http://www.gr-lex.gr.ch/data/810.100/de http://www.gr-lex.gr.ch/data/810.100/de http://www.gr-lex.gr.ch/data/801.100/de http://www.gr-lex.gr.ch/data/801.100/de http://www.gr-lex.gr.ch/data/822.11/de   820.150-A1         21.8 stabiliments per utilisar l'energia   dal vent cun ina prestaziun  installada da passa 5 MW   procedura per l'approvaziun  da l'urden fundamental (art.  49 LPTGR 1)), sche quella  pussibilitescha ina  examinaziun cumplessiva  en ils ulteriurs cas: procedura  per la permissiun da  construcziun resp. procedura  da permissiun EOZ (art. 86  al. 1 ed art. 87 LPTGR)   regenza          vischnanca/  uffizi per il svilup  dal territori     21.9 indrizs fotovoltaics cun ina  prestaziun installada da passa 5  MW che n'èn betg installads vi  d'edifizis     22 Transmetter e conservar energia  22.3 deposits per gas, per combustibels   e per carburants che cuntegnan sut  circumstanzas normalas passa  50 000 m3 gas resp. 5000 m3 liquid   procedura per la permissiun  da construcziun resp.  procedura da permissiun  EOZ (art. 86 al. 1 ed art. 87  LPTGR 2))   vischnanca/  uffizi per il svilup  dal territori      1 ) DG 801.100   2 ) DG 801.100    4                                                                         http://www.gr-lex.gr.ch/data/801.100/de http://www.gr-lex.gr.ch/data/801.100/de    820.150-A1     3 Correcziun dals curs d'aua    30.1 ovras per regular il nivel da   l'aua u la defluenza da lais  natirals cun ina surfatscha  media da passa 3 km2 inclusiv  las prescripziuns d'utilisaziun   procedura chantunala per  l'approvaziun dal project (art.  10 ss. da la lescha davart la  correcziun dals curs d'aua,  LCCA 1)), sch'i vegn realisà  ina tala   en ils ulteriurs cas: procedura  per la permissiun da  construcziun resp. procedura  da permissiun EOZ (art. 86  al. 1 ed art. 87 LPTGR 2))   regenza             vischnanca/  uffizi per il svilup  dal territori   30.2 mesiras per curreger curs d'aua,  sco: rempars, limitaziuns,  correcziuns, stabiliments per  retegnair gera ed auas grondas cun  in preventiv da passa 10 milliuns  francs   procedura chantunala per  l'approvaziun dal project (art.  10 ss. da la lescha davart la  correcziun dals curs d'aua,  LCCA 3))   regenza   30.3 emplenidas en lais da passa  10 000 m3    procedura chantunala per  l'approvaziun dal project (art.  10 ss. da la lescha davart la  correcziun dals curs d'aua,  LCCA 4)), sch'i vegn realisà  ina tala   en ils ulteriurs cas: procedura  per la permissiun da  construcziun resp. procedura  da permissiun EOZ (art. 86  al. 1 ed art. 87 LPTGR 5))   regenza             vischnanca/  uffizi per il svilup  dal territori   30.4 explotaziuns da gera, da sablun e  d'auter material d'auas da passa  50 000 m3 per onn (senza  prelevaziuns unicas per motivs da  la segirezza d'auas grondas)   procedura per l'approvaziun  da l'urden fundamental (art.  49 LPTGR 6)), sche quella  pussibilitescha ina  examinaziun cumplessiva   en ils ulteriurs cas: procedura  per la permissiun da  construcziun resp. procedura  da permissiun EOZ (art. 86  al. 1 ed art. 87 LPTGR)   regenza           vischnanca/  uffizi per il svilup  dal territori      1 ) DG 807.700   2 ) DG 801.100   3 ) DG 807.700   4 ) DG 807.700   5 ) DG 801.100   6 ) DG 801.100      5                                                                       http://www.gr-lex.gr.ch/data/807.700/de http://www.gr-lex.gr.ch/data/801.100/de http://www.gr-lex.gr.ch/data/807.700/de http://www.gr-lex.gr.ch/data/807.700/de http://www.gr-lex.gr.ch/data/801.100/de http://www.gr-lex.gr.ch/data/801.100/de   820.150-A1       4 Dismessa    40.4 deponias dals tips A e B cun in   volumen da deponia da passa  500 000 m3   procedura per l'approvaziun  da l'urden fundamental (art.  49 LPTGR 1)), sche quella  pussibilitescha ina  examinaziun cumplessiva   en ils ulteriurs cas: procedura  per la permissiun da  construcziun resp. procedura  da permissiun EOZ (art. 86  al. 1 ed art. 87 LPTGR)   regenza           vischnanca/  uffizi per il svilup  dal territori    40.5 deponias dals tips C, D ed E  40.7 stabiliments per dismetter ils   ruments:  a. indrizs per la separaziun u per il   tractament mecanic da passa  10 000 t rument per onn   b. indrizs per il tractament biologic  da passa 5000 t rument per onn   c. indrizs per il tractament termic u  chemic da passa 1000 t rument  per onn   40.8 deposit temporar per ruments  spezials da passa 5000 t   40.9 sereneras per ina capacitad da  passa 20 000 valurs d'abitants     6 Sport, turissem e temp liber   60.2 runals per avrir novas parts da la   cuntrada u per colliar territoris da  sport da naiv   procedura per l'approvaziun  da l'urden fundamental (art.  49 LPTGR 2)), sche quella  pussibilitescha ina  examinaziun cumplessiva    en ils ulteriurs cas: procedura  per la permissiun da  construcziun resp. procedura  da permissiun EOZ (art. 86  al. 1 ed art. 87 LPTGR)    regenza           vischnanca/  uffizi per il svilup  dal territori   60.3 midadas dal terren da passa  5000 m2 per stabiliments da sport  da naiv   60.4 indrizs d'ennavar, sche la  surfatscha ennavabla surpassa  50 000 m2   60.5 stadions da sport cun ina tribuna  stabla per passa 20 000  aspectaturas ed aspectaturs   60.6 parcs da divertiment cun ina  surfatscha da passa 75 000 m2 u  per ina capacitad da passa 4000  visitadras e visitaders per di   1 ) DG 801.100   2 ) DG 801.100    6                                                                         http://www.gr-lex.gr.ch/data/801.100/de http://www.gr-lex.gr.ch/data/801.100/de    820.150-A1     60.7 plazzas da golf cun nov foras e  passa   procedura per l'approvaziun  da l'urden fundamental (art.  49 LPTGR 1)), sche quella  pussibilitescha ina  examinaziun cumplessiva    en ils ulteriurs cas: procedura  per la permissiun da  construcziun resp. procedura  da permissiun EOZ (art. 86  al. 1 ed art. 87 LPTGR)   regenza           vischnanca/  uffizi per il svilup  dal territori   60.8 implants da pistas per occurrenzas  da sport a motor     7  Manaschis industrials    70.1 * chamonas d'aluminium procedura per la permissiun   da construcziun resp.  procedura da permissiun  EOZ (art. 86 al. 1 ed art. 87  LPTGR 2))    sch'i na vegn fatg nagina  procedura per la permissiun  da construcziun: procedura  per l'approvaziun dal plan  (art. 7 LL 3))   vischnanca/  uffizi per il svilup  dal territori       uffizi per  industria,  mastergn e lavur   70.2 interpresas d'atschal  70.3 interpresas da metals nunferrads  70.4 stabiliments per tractar e per   elavurar ferramenta e metal vegl  70.5 stabiliments per la sintesa da pro-  ducts chemics cun ina surfatscha  dal manaschi da passa 5000 m2 u  cun ina capacitad da producziun  da passa 1000 t per onn   70.5a stabiliments per la sintesa da sub- stanzas da meds per la protecziun  da plantas, da biocids e da  medicaments cun ina capacitad da  producziun da passa 100 t per onn   70.6 stabiliments per l'elavuraziun da  products chemics tenor ils tips da  stabiliment nr. 70.5 e 70.5a cun  ina surfatscha dal manaschi da  passa 5000 m2 u cun ina capacitad  da producziun da passa 10 000 t  per onn       70.7 deposits da chemicalias cun ina  capacitad da deposit da passa  1000 t       70.8 fabricas da materias explosivas e  da muniziun       70.10 fabricas da cement    70.10a fabricas da catram cun ina   capacitad da producziun da passa  20 000 t per onn       1 ) DG 801.100   2 ) DG 801.100   3 ) CS 822.11      7                                                                       http://www.gr-lex.gr.ch/data/801.100/de http://www.gr-lex.gr.ch/data/801.100/de http://www.lexfind.ch/link/Bund/822.11/de   820.150-A1       70.11 stabiliments per la producziun da  vaider inclusiv stabiliments per la  producziun da fibras da vaider cun  ina capacitad da fusiun da passa  20 t per di   procedura per la permissiun  da construcziun resp.  procedura da permissiun  EOZ (art. 86 al. 1 ed art. 87  LPTGR 1))    sch'i na vegn fatg nagina  procedura per la permissiun  da construcziun: procedura  per l'approvaziun dal plan  (art. 7 LL 2))   vischnanca/  uffizi per il svilup  dal territori       uffizi per  industria,  mastergn e lavur   70.12 fabricas da cellulosa cun ina  capacitad da producziun da passa  50 000 t per onn   70.13 stabiliments industrials per la  producziun da palpiri e da chartun  cun ina capacitad da producziun  da passa 20 t per di   70.14 manaschis da plattas pressadas    70.15 stabiliments per il tractament da   surfatschas da metals e da materia  sintetica tras ina procedura  electrolitica u chemica, sch'il  volumen dals recipients da  tractament importa passa 30 m3   70.16 stabiliments per la producziun da  chaltschina en furns girabels u en  auters furns cun ina capacitad da  producziun da passa 50 t per di   70.17 stabiliments per luar materias  mineralas inclusiv stabiliments per  la producziun da fibras mineralas  cun ina capacitad da luar da passa  20 t per di   70.18 stabiliments per la producziun da  products cheramics tras arder cun  ina capacitad da producziun da  passa 75 t per di u cun ina  capacitad dal furn da passa 4 m3 e  cun ina chargia pussaivla per furn  da passa 300 kg per m3        70.19 stabiliments per il tractament  preliminar u per il tenscher fibras  u textilias cun ina capacitad  d'elavuraziun da passa 20 t per di       1 ) DG 801.100   2 ) CS 822.11    8                                                                         http://www.gr-lex.gr.ch/data/801.100/de http://www.lexfind.ch/link/Bund/822.11/de    820.150-A1     70.20 stabiliments per il tractament da la  surfatscha da substanzas, d'objects  u da products, utilisond  dissolvents organics cun ina  capacitad d'utilisaziun da passa  150 kg dissolvents per ura u da  passa 200 t per onn   procedura per la permissiun  da construcziun resp.  procedura da permissiun  EOZ (art. 86 al. 1 ed art. 87  LPTGR 1))    sch'i na vegn fatg nagina  procedura per la permissiun  da construcziun: procedura  per l'approvaziun dal plan  (art. 7 LL 2))   vischnanca/  uffizi per il svilup  dal territori       uffizi per  industria,  mastergn e lavur 70.21 mazlarias e manaschis ch'elavuran   charn ed ulteriurs manaschis per la  producziun da products alimentars  or da materias primas d'animals  (cun excepziun da latg) cun ina  capacitad da producziun da passa  30 t products finids per di   70.22 stabiliments per la producziun da  products alimentars or da materia  prima vegetala cun ina capacitad  da producziun da passa 300 t  products finids per di (valur media  trimestriala)       70.23 stabiliments per il tractament e per  l'elavuraziun da latg, sche la  quantitad da latg che arriva  surpassa 200 t per di (valur media  annuala)     8 Auters stabiliments   80.1 meglieraziuns generalas:   a. meglieraziuns generalas da passa  400 ha    b. meglieraziuns generalas cun  sauaziuns u cun allontanaments  d'aua dal terren da cultira da  passa 20 ha u midadas dal terren  da passa 5 ha    c. projects generals d'avertura  agriculs da passa 400 ha    procedura per l'approvaziun  dal project (art. 44bis ss. da la  lescha da meglieraziun 3))   departament  d'economia  publica e fatgs  socials   80.2 projects d'avertura forestals da  passa 400 ha   procedura per l'approvaziun  dal project (art. 15 da la  lescha chantunala davart il  guaud, LCG 4))   regenza   1 ) DG 801.100   2 ) CS 822.11   3 ) DG 915.100  4 ) DG 920.100     9                                                                       http://www.gr-lex.gr.ch/data/801.100/de http://www.lexfind.ch/link/Bund/822.11/de http://www.gr-lex.gr.ch/data/915.100/de http://www.gr-lex.gr.ch/data/920.100/de   820.150-A1         80.3 chavas da gera, da sablun e da   crappa ed autras explotaziuns dal  terren che na servan betg a la  producziun d'energia, cun in  volumen total d'explotaziun da  passa 300 000 m3   procedura per l'approvaziun  dal plan d'utilisaziun (art. 49  LPTGR 1)), sche quella  pussibilitescha ina  examinaziun cumplessiva    en ils ulteriurs cas: procedura  per la permissiun da  construcziun resp. procedura  da permissiun EOZ (art. 86  al. 1 ed art. 87 LPTGR)   sch'i na vegn fatg nagina  procedura per la permissiun  da construcziun: procedura  per l'approvaziun dal plan  (art. 7 LL 2))   regenza           vischnanca/  uffizi per il svilup  dal territori       uffizi per  industria,  mastergn e lavur   80.4 stabiliments per la tratga d'animals  da niz per l'agricultura, sche la  capacitad totala dal manaschi  surpassa 125 envernantas (Env);  exceptadas èn stallas dad alp; tenor  l'ordinaziun davart la terminologia  agricula 3), quintan animals che  maglian pavel setg mo cun il mez  factur Env   80.5 centers da cumpra e martgads  spezialisads cun ina surfatscha da  vendita da passa 7500 m2    80.6 plazzas da transtgargiar martganzia  e centers da distribuziun cun ina  surfatscha da deposit da passa  20 000 m2 u cun in volumen da  deposit da passa 120 000 m3   80.7 indrizs radiofonics stabels (mo  installaziuns per emetter) cun ina  capacitad d'emissiun da 500 kW u  dapli       80.9 stabiliments per la tschiffada d'aua  sutterrana u per la concentraziun  d'aua sutterrana cun in volumen da  prelevaziun u d'emplenida annual  d'almain 10 milliuns m3    procedura per la permissiun  da construcziun resp.  procedura da permissiun  EOZ (art. 86 al. 1 ed art. 87  LPTGR 4))   vischnanca/  uffizi per il svilup  dal territori      1 ) DG 801.100   2 ) CS 822.11   3 ) CS 910.91  4 ) DG 801.100    10                                                                         http://www.gr-lex.gr.ch/data/801.100/de http://www.lexfind.ch/link/Bund/822.11/de http://www.lexfind.ch/link/Bund/910.91/de http://www.gr-lex.gr.ch/data/801.100/de  	Art. 1 Champ d'applicaziun 	Art. 2 Post spezialisà 	Art. 3 Autoritad cumpetenta e procedura decisiva 	Art. 4 Petentas e petents 	Art. 5 Incumbensas da l'autoritad cumpetenta 	Art. 6 Carnet d'obligaziuns 	Art. 7 Communicaziun dal rapport 	Art. 8 Giudicament da la cumpatibilitad ecologica 	Art. 9 Cumpetenza d'ina autoritad federala 	Art. 10 Decisiun ed exposiziun publica 	Art. 11 Obligaziun da surpigliar ils custs 	Art. 12 Entrada en vigur  		2021-02-10T10:15:24+0100 	"7001 Chur" 	"Gesetzessammlung Kanton Graubünden"